Marmor kan brukes i nesten alle rom, men det vanligste er å se materialet på kjøkkenbenker og på baderommet. Grunnen til dette er at marmorgulv er lette å vaske og holder lenge på den karakteristiske glansen. Italiensk carraramarmor kommer fra byen Carrara og er en stor favoritt både på kjøkkenbenken, gulvet og i husets gang og entré, takket være de jomfruelige, lyse fargetonene. Noe av det aller beste med marmor på kjøkkenet, er at materialet er varmeavvisende, noe som gjør at man kan plassere varme gjenstander på overflaten uten å gjøre mye skade. I Italia er det vanlig å avkjøle varme søtsaker, som for eksempel glovarm karamell og sukkermasse, over en marmorplate.